open-index/open-wikipedia-markdown huggingface dataset:
בית הרם

שמאל|ממוזער|150px|נחלות שבטי ישראל
**בֵּית הָרָם** (גם: **בֵּית הָרָן**, **בית רמתה**, **יוליאס**, לִיבְיָאס או **ליויאס**) הייתה עיר יהודית בעבר הירדן המזרחי, מול יריחו, הנזכרת במגוון מקורות היסטוריים.

## היסטוריה
### במקרא
תחילה, נזכרת העיר בספר במדבר, כאחת הערים שבנו בני שבט גד בשטחי סיחון מלך האמורי: .

לאחר מכן, נזכרת העיר בספר יהושע כאחת הערים שבנחלת שבט גד: .

### בבית שני ולאחריו
בתקופת בית שני נזכרת העיר על ידי יוסף בן מתתיהו, כאחת הערים היהודיות המרכזיות בעבר הירדן. תחילה, הוא מזכיר אותה בשמה המקראי, "בית הרם", כאשר הוא מספר שלאחר מותו של המלך הורדוס, נשרף בה ארמונו על ידי פורעים. הוא מציין כי הורדוס אנטיפס, שקיבל את הטטררכיה של עבר הירדן, הקיף את העיר "בית הרמתא" בחומה והעניק לה את השם "יוליאס", על שם ליוויה, אשתו של אוגוסטוס קיסר. נראה שתחילה נקראה העיר "ליוויאס" (Livias) ורק מאוחר יותר הוסב שמה ל"יוליאס", לאחר שליוויה אומצה למשפחתו של בעלה המנוח אוגוסטוס (משפחת היוליים), ונקראה על שמה, יוליה.
מאוחר יותר העניק נרון קיסר את יוליאס למלך אגריפס השני, יחד עם המחוז שלה בעבר הירדן, שכלל 14 כפרים סביבה.
בעת המרד הגדול כבשו הכוחות הרומיים בפיקודו של פלקידוס את העיר מידי המורדים היהודים, כחלק מכיבוש הפראיה כולה.

הסופר הרומאי פליניוס הזקן כתב בספרו "תולדות הטבע" (המאה ה-1 לספירה), כי ארץ יהודה מפורסמת בשל עצי התמר שלה, וכי התמרים הגדלים בעמקים של ארכלאיס, פצאליס וליוויאס נחשבים משובחים מאד.
ליוויאס נזכרת ברשימת ערי ארץ ישראל שערך הגאוגרף תלמי בספרו "גאוגרפיה"  (המאה ה-2), בין הערים ש"ממזרח לנהר הירדן".

## זיהוי
חז"ל זיהו את העיר המקראית עם יישוב בן זמנם בשם "בית רמתה".

אוסביוס, בחיבורו האונומסטיקון (תחילת המאה ה-4 לספירה), ציין כי "בית הרם" המקראית נקראת על ידי הסורים "בית רמתא" וכי בזמנו היא נקראת "ליויאס". אבות הכנסייה מזכירים את העיר פעמים רבות, ואצלם היא מופיעה גם בשם "ליוויאדה" (Liviada).
בתקופה הביזנטית נחשבה העיר בתחום הפרובינקיה פלשתינה פרימה והייתה בה קהילה יהודית.

הגאוגרפים המוסלמים מוקדסי ויאקות אל-חמאווי מציינים בתקופה הערבית את "בית א-רם" או "בית רמה" (בהתאמה) ככפר מפורסם בין מחוז בלקא לבקעת הירדן.

שמה של העיר הקדומה נשתמר לפי הסברה בשמה של החורבה **[[תל א-ראמה]]**  שבערבות הירדן, כשישה ק"מ מזרחית לנהר הירדן, מול יריחו.
באתר נמצאו שרידים החל מהתקופה הרומית, ולכן, יש המציעים כי העיר המקראית שכנה בתל הנמצא מזרחית לאתר, בו נתגלו ממצאים החל מהתקופה הכלקוליתית.

## ראו גם
* רמה

## לקריאה נוספת
* שמואל קליין, ספר היישוב, כרך א' (בערכו)
* 
* 
* שמואל אפרים ליונשטאם, **[[אנציקלופדיה מקראית]]**, תל אביב: הוצאת מוסד ביאליק, תשי"ד, כרך ב', עמ' 71.
* ד"ר פנחס נאמן, **אנציקלופדיה  מקראית**, הוצאת צ'צ'יק, תשכ"ג.

## הערות שוליים

קטגוריה:נחלת שבט גד
קטגוריה:יישובי המקרא
קטגוריה:המרד הגדול
קטגוריה:עבר הירדן המזרחי
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
מריו קואומו

**מריו מת'יו קואומו** (באנגלית: **Mario Matthew Cuomo**; 15 ביוני 1932 – 1 בינואר 2015) היה פוליטיקאי אמריקאי וחבר המפלגה הדמוקרטית, שכיהן כמושל ניו יורק בשנים 1983–1995. לפני כן כיהן כסגן מושל ניו יורק בשנים 1979–1982.

## ביוגרפיה
קואומו נולד ברובע קווינס בניו יורק למשפחה ממוצא איטלקי. למד בבית הספר למכינה סנט ג'ון, משפחתו ניהלה חנות מכולת.

## קריירה פוליטית מוקדמת
בינואר 1975 מונה למזכיר מדינת ניו יורק. בשנת 1977 התמודד בפריימריס של המפלגה הדמוקרטית על המועמדות של המפלגה לראשות עיריית ניו יורק ועלה לסיבוב השני בו הפסיד לאד קוץ'.

הוא נודע בשל דעותיו הליברליות, בפרט בשל נאומו המפורסם בכנס הוועידה הדמוקרטית הלאומית בשנת 1984 בו מתח ביקורת על מדיניותו של רונלד רייגן. נאום זה הביא לתהודה ציבורית סביבו, והוא נחשב למועמד מוביל למועמדות המפלגה הדמוקרטית לנשיאות ב-1988 וכן ב-1992, אך בסופו של דבר לא התמודד.

## מושל ניו יורק
לאחר שלוש כהונות כמושל, הפסיד קואומו למועמד הרפובליקני ג'ורג' פטאקי בבחירות בשנת 1994 ולאחר מכן פרש מהפוליטיקה.

## חיים אישיים
קואומו היה אב לחמישה ילדים, בהם מושל ניו יורק לשעבר אנדרו קואומו והעיתונאי כריס קואומו מרשת CNN.

קואומו נפטר מאי-ספיקת לב בביתו שבמנהטן, ניו יורק, ביום השנה החדשה ב-1 בינואר 2015. ביום זה גם הושבע בנו אנדרו לכהונה שנייה כמושל.

## ראו גם

* מושל ניו יורק
* ניו יורק
* אנדרו קואומו
* כריס קואומו

## קישורים חיצוניים

* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת סנט ג'ון בניו יורק
קטגוריה:חברי המפלגה הדמוקרטית (ארצות הברית)
מריו
קטגוריה:אמריקאים ממוצא איטלקי
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי ניו יורק
קטגוריה:אמריקאים שנולדו ב-1932
קטגוריה:אמריקאים שנפטרו ב-2015
דברת (יישוב מקראי)

**דׇּבְרַת** הייתה עיר הנזכרת מספר פעמים בתנ"ך, והתקיימה גם בתקופת בית שני.

תחילה נזכרת העיר בגבול שבין נחלת שבט זבולון ונחלת שבט יששכר, ליד הר תבור: .

לאחר מכן, נזכרת כעיר לוויים בנחלת שבט יששכר: .

במהדורת האנאלים של תגלת-פלאסר השלישי 'דׇּבְרַה' הייתה עיר שסבלה ממדיניות ההגליות האשוריות דאז.

העיר המשיכה להתקיים כיישוב יהודי גם בתקופת בית שני, ובתקופת המרד הגדול מזכיר אותה יוסף בן מתתיהו (בצורה **דבריתא**) כעיר שצעיריה שדדו את שיירת המלכה ברניקי.

היישוב המשיך להתקיים גם בתקופת התלמוד, ואוסביוס באונומסטיקון (תחילת המאה ה-4 לספירה) זיהה את "דברת" המקראית עם "דבריתא" בת זמנו, וציין כי מדובר בכפר של יהודים.

שם העיר השתמר בשמם של קיבוץ דברת וכפר דבורייה, השוכנים באזור שבו שכנה העיר.

## קישורים חיצוניים
* 
** 
** 
* רבקה שפק-ליסק, הכפר הערבי דבוריה היה בעבר יישוב יהודי באתר e-mago
## הערות שוליים

קטגוריה:יישובי המקרא
קטגוריה:נחלת שבט יששכר
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:המרד הגדול
קטגוריה:ערי לויים
אליפות צרפת בטניס 1951

**[[אליפות צרפת הפתוחה#האליפות|אליפות צרפת]] 1951** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-23 במאי והסתיימו ב-3 ביוני. זו הייתה האליפות ה-50 מאז ייסודה. 

## התחרות
### תחרות הגברים
שמאל|ממוזער|ירוסלב דרובני (משמאל), מנצח התחרות
בתחרות זו השתתפו 88 טניסאים שחולקו ל-8 בתים.לקראת התחרות המשתתפים החזקים דורגו כדלקמן:

# פרנק סג'מן (), הודח בחיצ הגמר
# סוון דוידסון (), הודח בסיבוב הרביעי
# **[[ירוסלב דרובני]] ( [[מצרים]]), ערק מ-), ניצח בתחרות
# [[דיק סוויט]] (), הודח ברבע הגמר
# [[אריק סטרג'ס]] ( [[דרום אפריקה]]), הפסיד במשחק הגמר
# [[גרדנר מלוי]] (), הודח בסיבוב השלישי
# [[קן מקגרגור]] (), הודח בחצי הגמר
# [[באדג' פאטי]] (), מנצח תחרות 1950, הודח בסיבוב הרביעי

מנצח תחרות 1950 [[באדג' פאטי]] () הודח ברבע הגמר. בגמר ניצח [[ירוסלב דרובני]] ( [[מצרים]]) את [[אריק סטרג'ס]] ( [[דרום אפריקה]]) ב-3 מערכות.

===תחרות הנשים===
[[קובץ:Doris_Hart,_Shirley_Fry_Irvin_and_Maureen_Connolly_1953.jpg|שמאל|ממוזער|שירלי פריי (במרכז), מנצחת התחרות]]
בתחרות הנשים השתתפו 45 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# [[דוריס הארט]] (), מנצחת תחרות 1950, הפסידה בגמר
# [[מרגרט אוסבורן דופונט]] (), מנצחת תחרות 1946 ו-1949, הודחה בחצי הגמר 
# **שירלי פריי (), ניצחה בתחרות**
# ג'ין סמית' (), הודחה בחצי הגמר
# בברלי בייקר (), הודחה ברבע הגמר
# תלמה לונג (), הודחה ברבע הגמר
# נלי אדמסון (לנדרי) (), מנצחת תחרות 1948, הודחה ברבע הגמר
# ג'וי מוטרם (), הודחה בסיבוב השלישי

במשחק הגמר מנצחת תחרות 1950 [[דוריס הארט]] () נפגשה עם [[שירלי פריי]] () והפסידה ב-3 מערכות.

===תחרות זוגות גברים===
בתחרות השתתפו מספר זוגות. משחק הגמר [[קן מקגרגור]] ו[[פרנק סג'מן]] () נפגשו עם [[גרדנר מלוי]] ו[[דיק סוויט]] () ניצחו אותם ב-4 מערכות. באותה שנה הם ניצחו גם ב[[אליפות ארצות הברית הפתוחה]], [[אליפות אוסטרליה הפתוחה]] ו[[אליפות וימבלדון]]. בכך הם זכו ב[[גראנד סלאם (טניס)|גראנד סלאם]] בתחרויות זוגות גברים.

===תחרות זוגות נשים===
בתחרות השתתפו 23 זוגות. 4 זוגות החזקות זכו בדירוג:

# **דוריס הארט ושירלי פריי (), מנצחות תחרות 1950, זכו בתחרות'''
* נלי אדמסון (לנדרי) () ותלמה לונג (), הודחו בחצי הגמר
* ג'וי מוטרם וקיי טקי (), הודחו ברבע הגמר
* ג'ין קורטייר וג'ין סמית' (), הודחו בחצי הגמר

במשחק הגמר מנצחות תחרות 1950 דוריס הארט ושירלי פריי () נפגשו עם הזוג הלא מדורג בריל ברלט ( דרום אפריקה) וברברה סקופילד () וניצחו בשתי מערכות. באותה שנה הזוג ניצח גם באליפות וימבלדון ובאליפות ארצות הברית הפתוחה.

### תחרות זוגות מעורבים
בתחרות השתתפו מספר זוגות. מנצחי תחרות 1950 ברברה סקופילד () ואנריקה מוראה () לא השתתפו. במשחק הגמר דוריס הארט () ופרנק סג'מן () נפגשו עם תלמה לונג ומרווין רוז () וניצחו בשתי מערכות. באותה שנה הזוג ניצח גם באליפות וימבלדון ובאליפות ארצות הברית הפתוחה.

## קישורים חיצוניים
* תחרות הנשים
* תחרות הגברים
* האתר הרשמי של אליפות צרפת הפתוחה
* נתונים נוספים על האליפות

צרפת
1951
קטגוריה:1951 בצרפת
ڨ

**גאף** (בערבית : **ڨاف**) היא אות חיצונית לאלפבית הערבי שנוספה כוואריאנט של קאף כדי לייצג את העיצור /g/ (כמו גימ"ל).

בתוניסיה ובאלג'יריה משתמשים באות במילים שאולות ובשמות מקומות כמו ڨالمة (גאלמה, עיר אלג'יראית).

בכתיבה, האות מתחברת מצד ימין וגם מצד שמאל, כמו בשאר האותיות למעט דוד' ארז

אם הנכם משתמשים באות ﭪ מומלץ להשתמש באות گ ולא ڨ כדי שלא יהיו אי הבנות (האותיות گ וڨ זהות מלבד צורת הכתיב) מכיוון שהצורה התחילית והאמצעית האותיות ﭪ וڨ נראות אותו דבר (ڨـ וڤـ / ـڨـ וـڤـ)

## אותיות מקבילות
گ

קטגוריה:אותיות בערבית
בית חגלה (עיר מקראית)

[שמאל|250px|ממוזער|[מפת מידבא]]**בֵּית חָגְלָה** הייתה עיר מקראית בנחלת שבט בנימין, ממזרח ליריחו, אשר המשיכה להתקיים גם בתקופת בית שני, המשנה והתלמוד. על שם העיר קרואים המנזר דיר חג'לה וההתנחלות בית חגלה.

## אזכורים
העיר נזכרת לראשונה בתיאור גבול נחלת שבט יהודה: .

כמו כן, נזכרת בתיאור גבול נחלת שבט בנימין: . בנוסף, נזכרת כאחת מערי שבט בנימין: .

בתחילת המאה ה-4 לספירה נזכרה העיר באונומסטיקון של אוסביוס כיישוב שהיה נושב בתקופתו, הנמצא במרחק של שלושה מיל מיריחו ושני מיל מנהר הירדן, תוך שאוסביוס מקשר בינה ובין האתר "גֹּרֶן הָאָטָד" הנזכר בתנ"ך.

שם העיר מופיע גם במפת מידבא, תוך ציון כי המדובר ב"גורן האטד" המקראית.

## זיהוי המקום
שמאל|ממוזער|250px|מטע דקלים בעין חַגְ'לֶה
שמה של העיר השתמר לפי הסברה המקובלת, שציין החוקר יהוסף שוורץ עוד בראשית המאה ה-19, במנזר העתיק "דיר חַגְ'לֶה" שממזרח ליריחו ובמעיין "עין חַגְ'לֶה" הסמוך אליו, לצד כביש "עוקף יריחו" כיום, ואפשר שהעיר הקדומה שכנה באחת החורבות באזור זה.

## קישורים חיצוניים
*בית חגלה המקראית
*בית חגלה באנציקלופדיה מקראית 

## הערות שוליים

קטגוריה:יישובי המקרא
קטגוריה:קצרמר ארכאולוגיה
קטגוריה:נחלת שבט בנימין
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
חיוך גלאזגו

[שמאל|ממוזער|250px|השחקן [טומי פלנגן קיבל חיוך גלאזגו כשהותקף בקטטה מחוץ לבר בסקוטלנד]]
**חיוך גלאזגו** (ידוע גם בכינוי **חיוך צ'לסי**, או **גלאזגו**, או **חיוך [[חתול צ'שייר]]**) הוא פצע אשר נגרם על ידי ביצוע חתכים קטנים בפינות פיו של הקורבן, ולאחר דקירתו או הכאתו, שרירי פניו מתכווצים - דבר שגורם לחתכים להתרחב כלפי לחייו של הקורבן, ולעיתים עד אוזניו. חתכים אלו משאירים צלקות בצורת חיוך, ומכאן השם.

המעשה מבוצע בדרך כלל על ידי סכין יפנית או פיסת זכוכית שבורה, ומותיר צלקת הגורמת לקורבן להיראות כאילו הוא מחייך חיוך רחב.

נאמר כי מקורו של המעשה הוא בגלאזגו, סקוטלנד אך נהיה פופולרי בקרב כנופיות רחוב אנגליות (בעיקר כנופיית ה"Chelsea Headhunters," המבוססת בלונדון, שבקרב אנשיה המעשה ידוע בתור "חיוך צ'לסי"- "Chelsea grin").

הספר "האדם הצוחק" של ויקטור הוגו (1869) מתאר ילד שפניו הושחתו בידי סוחרי ילדים לצורת חיוך גלאזגו כדי שיקבץ נדבות נדיבות יותר.

הסרט האביר האפל של כריסטופר נולאן מתאר את הג'וקר, נבל עם חיוך גלאזגו כך שתמיד נראה מחייך, ונותן כמה גרסאות סותרות לאיך קיבל את אותן צלקות.

### ביטויים מקבילים
בסלנג הנפוץ בקרב עבריינים בישראל, וכן בבתי הסוהר, נפוץ השימוש במונחים "קוסה", "קוסה מחשי" או "פיקאסו" בשביל לתאר חיוך גלאזגו.

## ראו גם
*הדליה השחורה
*עיט של דם
*איצ'י דה קילר
*הג'וקר

## הערות שוליים

קטגוריה:כנופיות
קטגוריה:עינויים
קטגוריה:פשע בממלכה המאוחדת
קטגוריה:לחיים
גלאזגו
קטגוריה:צילוק
מוריס מותמד

**מוריס מותמד** (בפרסית: **موریس معتمد**; נולד ב-1945) היה נציג הקהילה היהודית במג'לס - הפרלמנט האיראני.
מותמד נבחר למג'לס בשנת 2000 ושוב בשנת 2004. הוא ייצג את יהודי איראן מתוקף חוק שנשמר בחוקה האיראנית המחייב לשריין מושב בפרלמנט בעבור המיעוטים הרשמיים זורואסטרים, יהודים ונוצרים; חוק זה חל גם בחוקה הקודמת משנת 1906.

## קריירה
בפרלמנט האיראני, מותמד היה פעיל בהגנה על יהודים, נוצרים וזורואסטרים נגד אפליה. הוא גם לקח חלק משמעותי במאמצים להקלת המשפטים נגד חלק מחברי הקהילה היהודית באשמת ריגול לא חוקי, או ניסיון הימלטות מהמדינה. כמו כן הוא השתתף גם כחבר בוועדת האנרגיה הפרלמנטרית באיראן. באמצעי תקשורת שונים, מותמד הביע באופן קבוע את תמיכתו בעמדות הרשמיות של ממשלת איראן לעניינים בינלאומיים, על מנת להדגיש את הנאמנות הלאומית של יהודי איראן למדינה, כולל תמיכה בתוכנית הגרעין של איראן.

בהתייחס להערות הכחשת השואה שנאמרו על ידי נשיא איראן לשעבר, מחמוד אחמדינז'אד, מותמד הפגין חששות משמעותיים וציין כי . הוא גם מתח ביקורת על הטלוויזיה האיראנית בעקבות שידור תוכניות אנטישמיות אך הוסיף כי .

בשנת 2005 הוא גינה שידור סדרה עיניה הכחולות של זהרה האנטישמית בטלוויזיה.

ביולי 2007 התראיין לתקשורת אודות יוזמה של הסוכנות היהודית למתן סכום של כ-10,000 דולר לכל יהודי איראני שיעלה לישראל והתנגד להצעה. מותמד אמר "ההצעה מרמזת כי אפשר לעודד את יהודי איראן להגר באמצעות כסף. יהודי איראן הורשו תמיד להגר ושלושה רבעים עשו זאת לאחר המהפכה. אולם 70% מהם העדיפו לצאת לאמריקה ולא לישראל".

## הערות שוליים

קטגוריה:יהודים חברי הפרלמנט האיראני
קטגוריה:פוליטיקאים יהודים איראנים
קטגוריה:איראנים שנולדו ב-1945
משפחת בלייה

[ממוזער|[לואן אמרה עם אריק לארטיגו. 2014.]]
**משפחת בלייה** (בצרפתית: **La Famille Bélier**) הוא סרט קומדיה רומנטית שביים אריק לארטיגו (Éric Lartigau) ויצא לאקרנים בשנת 2014. הסרט הצליח מאוד בצרפת והיה מועמד לפרס הסרט הטוב ביותר בפרס סזאר ובפרס לומייר. לסרט היו מועמדויות נוספות בפרסים אלו אך רק השחקנית הראשית בסרט, לואן אמרה, זכתה בפרס סזאר לשחקנית המבטיחה ביותר. הסרט הוצג לראשונה ב־7 בנובמבר 2014 בפסטיבל הסרטים של אראס ויצא לאקרנים בצרפת ב־17 בדצמבר 2014.

בינואר 2021, יצאה לאקרנים גרסה של הסרט באנגלית בשם "CODA", שזכתה בפרס הראשון בפסטיבל סאנדנס וכן בפרס אוסקר לסרט הטוב ביותר בטקס פרסי אוסקר ה-94. הסרט נרכש לשירות הסטרימינג אפל טיוי.

## תקציר
הסרט עוסק במשפחתה של פאולה בת ה-16, נערה שומעת במשפחה שבה כולם חירשים. פאולה משמשת כמתרגמת למשפחתה. בזמן שאביה החירש רוצה להיבחר לראשות העיר, פאולה מחליטה להצטרף למקהלת בית הספר ושם היא מגלה שיש לה כישרון מיוחד לשירה. המורה של המקהלה מפציר בה להצטרף לבית הספר למוזיקה הטוב ביותר בפריז. פאולה עומדת בפני דילמה, האם להגשים את חלומה, לנסוע לפריז ולהשאיר את משפחתה בכפר להתמודד לבדם; או לחלופין להישאר עם משפחתה בכפר מבלי להגשים את חלומה.

## שחקנים ודמויות
* פרנסואה דמיאן (François Damiens) בתור רודולף בלייה (אבא).
* לואן אמרה בתור פאולה בלייה.
* קארין ויאר (Karin Viard) בתור גיגי בלייה (אמא).
* לוקה גלברג (Luca Gelberg) בתור קוונטין בלייה (אח).
* אריק אלמוסנינו (Éric Elmosnino) בתור מר תומאסון (מורה למוזיקה).
* רוקסן דוראן (Roxane Duran) בתור מטילד (חברה).
## ביקורת
עם צאתו של הסרט, דיווח האינדפנדנט על תגובת החירשים בצרפת לסרט "חלק מהפעילים למען החירשים כועסים על כך ששני שחקנים ידועים בעלי שמיעה מושלמת לוהקו לשחק את הוריה החירשים של פאולה שהם משתמשים בשפת הסימנים הצרפתית. הם מתלוננים גם שהדמויות החירשות הן המקור העיקרי לקומדיה בסרט. "כישרון לשיר שמשפחתה לא יכולה להעריך או לגשת אליו". אטקינסון אמר, "שמיעת הקסם של אנשים מהקשר בין מוזיקה לחירשות פשוט לא מהדהדת אצל רוב החירשים". אטקינסון גם מתח ביקורת על הליהוק, "הסרט משתמש בשחקנים שומעים כדי לגלם את תפקידיהן של דמויות חרשות, שתוצאתן היא פרשנות מביכה ופוגענית של תרבות החירשים ושפת הסימנים".

## קישורים חיצוניים

* 

**ביקורות**
* 
* 
* 

## הערות שוליים

קטגוריה:סרטי 2014
קטגוריה:סרטים צרפתיים
קטגוריה:סרטים בצרפתית
קטגוריה:סרטים על חירשים
צ'ארלס קרולאק

** צ'ארלס צ'אנדלר קרולאק** (באנגלית: **Charles Chandler Krulak**; נולד ב-4 במרץ 1942) הוא גנרל אמריקאי יוצא חיל הנחתים של ארצות הברית אשר שימש כמפקד ה-31 של החיל.

## חיים מוקדמים ולימודים
קרולאק נולד וגדל בבסיס חיל הנחתים קוונטיקו, שבמדינת וירג'יניה. אביו הוא גנרל הנחתים ויקטור קרולאק שנחשב לאחד הקצינים הנודעים בחיל. בשנת 1963 החל קרולאק את לימודיו באקדמיה הימית של ארצות הברית. בסיום לימודיו הוסמך כקצין בחיל הנחתים.

## קריירה
בשנת 1964, לאחר הסמכתו לקצונה, עבר קרולאק בחיל הכשרה כלוחם וקורס קציני חי"ר. במלחמת וייטנאם השלים קרולאק שני סבבי שירות כמפקד מחלקה וכמפקד פלוגה. הוא עוטר בשני עיטורי כוכב הכסף על גבורתו. בהמשך שירת כמדריך באקדמיה של הצי וכמפקד הגדוד השלישי ברגימנט ה-3 של החיל. במלחמת המפרץ פיקד על אגד התחזוקה ה-2 של החיל.

קרולאק השלים מספר תפקידי פיקוד ומטה נוספים בחיל ובכללם מפקד כוחות הנחתים בזירת האוקיינוס השקט. לאחר מכן פיקד על מפקדת הפיתוח הקרבי של חיל הנחתים ופיתח את מושג "הרב"ט האסטרטגי". בתפקידו האחרון שירת כמפקדו ה-31 של חיל הנחתים. בשנת 1999 סיים את שירותו ופרש לגמלאות.

לאחר פרישתו שימש כיו"ר ומנכ"ל "MBNA Europe Bank" וכמנכ"ל קבוצת הכדורגל אסטון וילה.

## קישורים חיצוניים

## הערות שוליים

קטגוריה:גנרלים בחיל הנחתים של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי לב הארגמן
קטגוריה:מעוטרי כוכב הארד
קטגוריה:מעוטרי כוכב הכסף
קטגוריה:עסקני כדורגל
קטגוריה:אנשי הכוחות המזוינים של ארצות הברית במלחמת וייטנאם
קטגוריה:עסקני ספורט אמריקאים
קטגוריה:מפקדי חיל הנחתים
קטגוריה:מלחמת המפרץ: אישים
קטגוריה:אמריקאים שנולדו ב-1942
לטאה ירוקה

**לטאה ירוקה** (שם מדעי: *Lacerta Media*) היא מין של לטאה שחיה באסיה מהמזרח התיכון וצפונה לעבר הים הכספי ועד לרוסיה. היא מגיעה לאורך של 45 סנטימטרים. בישראל מצוי תת-מין אנדמי של הלטאה, **לטאה ירוקה ישראלית** (*Lacerta Media Israelica*). צבעה ירוק בוהק עם כתמים שחורים. היא ניזונה מחרקים, פרוקי רגליים, מכרסמים קטנים ואף לטאות אחרות. היא פעילת יום. בישראל היא חיה בצפון הארץ, בעיקר בגליל, בגולן ובאזור הכרמל. תת-המין הישראלי מצוי בסכנת הכחדה קלה כתוצאה מאיבוד שטחי מחיה.

## רבייה
בעונת הרבייה האוזניים והגרון של הזכר נוצצים בכחול עז. הזכר מחזר אחרי הנקבה ומזדווג איתה פעמים אחדות. בסוף האביב הנקבה מטילה כעשר ביצים בגומה שחפרה בקרקע. כעבור שלושה חודשים בוקעים הצעירים אך רק מעטים מהם מגיעים לבגרות.

## לקריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים 93–94

## קישורים חיצוניים

## הערות שוליים

קטגוריה:ארץ ישראל: לטאיים
קטגוריה:לטאיים
קטגוריה:רוסיה: זוחלים
קטגוריה:קרואטיה: זוחלים
קטגוריה:בעלי חיים שתוארו ב-1920
מקטעי אוקזקי

ממוזער|250x250px|מקטעי אוקזקי נוצרים על הגדיל הבלתי-רצוף (או המאחר), על מנת שההכפלה תהיה בכיוון 5' ל-3'
ממוזער|250x250px
**מקטעי אוקזקי** (באנגלית: Okazaki fragments) הם מקטעי DNA שנוצרים בנפרד על הגדיל המאחר (lagging strand) ומחוברים זה לזה בהמשך תהליך שכפול הDNA. הם התגלו בשנת 1968 על ידי הביולוגים היפניים רייג'י וצונקו אוקזקי, בעל ואישה, בשיתוף עם קולגות נוספים שלהם בזמן שחקרו את הכפלת ה-DNA בחיידק *[[Escherichia coli]]*.

רובם המוחלט של התהליכים הביולוגיים מתרחשיים בכיוניות של 5' ל-3'. לכל אחד מהנוקלאוטידים ב-DNA חמישה אטומי פחמן, כאשר אטום הפחמן מספר 3 נמצא בקצה אחד של הנוקלאוטיד ואטום הפחמן מספר 5 נמצא בקצהו השני. אל אטומי הפחמן הללו נקשרים הנוקלאוטידים הבאים ברצף. על מנת שהנוקלאוטידים המקבילים בשני הגדילים יקשרו זה לזה בקשרי מימן, כיוונם של שני הגדילים חייב להיות הפוך, כך שבקצה אחד של המולקולה יהיה גדיל שאטום הפחמן החמישי יהיה בקצהו (לא קשור לאף נוקלאוטיד), ובגדיל השני אטום הפחמן השלישי יהיה בקצה (לא קשור לאף נוקלאוטיד). ולכן, כיוון הקשירה של הנוקלאוטידים של שני הגדילים מקצה אחד לשני של המולקולה יהיה שונה (של אחד מהם יהיה מאטום הפחמן החמישי לכיוון השלישי, ושל השני יהיה מהפחמן השלישי לחמישי).

החוקרת אוקזקי ועמיתיה למחקר הסיקו, שלא נמצא מנגנון שיכול לגרום להכפלת ה-DNA בעזרת האנזים DNA פולימראז בכיוון 3' ל-5', אלא רק בכיוון 5' ל-3'. לפי ממצאים אלה, הם שיערו שההכפלה בגדיל שכיוונו 3' ל-5' תהיה מקוטעת: ימוקמו עליו תחלים במרחק קצר אחד מהשני (100-200 נוקלאוטידים באיקריוטיים), ומהם תתחיל הכפלה לכיוון ההפוך, עד לתחל הבא. המקטעים הקצרים של ה-DNA המוכפל בגדיל זה בין תחל אחד לשני נקראו **מקטעי אוקזקי**. 

ההכפלה בגדיל 5' ל-3' מתבצעת מהר יותר מההכפלה בגדיל 3' ל-5', ולכן גדיל ה-5' ל-3' נקרא הגדיל המקדים, וגדיל ה-3' ל-5' נקרא הגדיל המאחר.

## ראו גם
* שכפול DNA
* DNA פולימראז

## לקריאה נוספת
ביולוגיה - האחידות והמגוון של החיים, 2015, הוצאת האוניברסיטה הפתוחה

קטגוריה:DNA
פיטר פייס

**פיטר פייס** (באנגלית: **Peter Pace**; נולד ב-5 בנובמבר 1945) הוא גנרל אמריקאי יוצא חיל הנחתים של ארצות הברית אשר שימש כיושב ראש המטות המשולבים של הכוחות המזוינים של ארצות הברית.

## חיים מוקדמים ולימודים
פייס נולד וגדל בברוקלין, שבמדינת ניו יורק למשפחת מהגרים מאיטליה. הוא למד באקדמיה הימית של ארצות הברית ובסיום לימודיו הוסמך כקצין בחיל הנחתים.

## קריירה
בשנת 1967 התגייס פייס לחיל הנחתים. הוא עבר הכשרה כלוחם וקורס קציני חי"ר. לאחר מכן שירת כמפקד מחלקה ועוזר קצין מבצעים בגדוד השני של רגימנט הנחתים ה-5 ולחם במלחמת וייטנאם. בהמשך שירת כמפקד פלוגה והשתלם בקורס חי"ר מתקדם של צבא ארצות הברית בפורט בנינג. לאחר מכן שימש כמפקד הגדוד השני ברגימנט ה-1 של החיל וכראש מטה דיוויזיית הנחתים השנייה. פייס מילא מספר תפקידי פיקוד ומטה בחיל ובשנת 2000 מונה למפקד פיקוד דרום של ארצות הברית. לאחר מכן שימש פייס בתפקיד סגן יושב ראש המטות המשולבים, בין היתר במהלך מלחמת אפגניסטן ומלחמת עיראק.

בשנת 2005 מונה לתפקיד יושב ראש המטות המשולבים של הכוחות המזוינים של ארצות הברית והיה לנחת הראשון ששימש בתפקיד. בשנת 2007 החליט שר ההגנה האמריקני, רוברט גייטס, שלא להגיש לסנאט בקשה להארכת כהונתו.

בשנת 2007 סיים את שירותו ופרש לגמלאות.

## קישורים חיצוניים

* .
* .
* .
* .
* .
* .
* .

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:יושבי ראש המטות המשולבים
קטגוריה:גנרלים בחיל הנחתים של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית השירות המצוין של הצי
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הארד
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים מעוטרי אות לגיון ההצטיינות
קטגוריה:מפקדי פיקוד דרום של ארצות הברית
קטגוריה:סגני יושב ראש המטות המשולבים
קטגוריה:מעוטרי מסדר השמש העולה
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:בוגרי האקדמיה הימית של ארצות הברית
קטגוריה:אמריקאים שנולדו ב-1945
סדריק מקסוול

**סדריק בראיין מקסוול** (באנגלית: **Cedric Bryan Maxwell**; נולד ב-21 בנובמבר 1955) הוא כדורסלן עבר אמריקאי ששיחק במשך 11 עונות בליגת ה-NBA, בעמדת הסמול פורוורד. מקסוול זכה עם בוסטון סלטיקס בשתי אליפויות NBA בעונות  ו- ואף זכה בתואר ה-MVP של סדרת הגמר באליפות הראשונה. ממוצעי הקריירה של מקסוול ב-NBA עומדים על 12.5 נקודות, 6.3 ריבאונדים ו-2.2 אסיסטים למשחק.

## קריירה מקצועית
מקסוול נבחר בבחירה ה-12 בדראפט ה-NBA 1977 על ידי בוסטון סלטיקס. אחרי עונת רוקי בינונית, פרץ מקסוול בעונתו השנייה כשהעמיד  של 19.0 נקודות ו-9.9 ריבאונדים למשחק.

מקסוול, המכונה "קורנברד" (Cornbread, לחם תירס), היה מוכר בשל תנועות ההטעיה שלו באזור רחבת הצבע והיכולת שלו לקלוע מטווח זה ביעילות רבה תוך כדי סחיטת עבירה. בהתקפה נהג מקסוול להתמקם בקירוב לסל ומיעט בזריקות מטווח ארוך, כשהוא נהנה מכך ששיחק על יד קלעי חוץ טובים דוגמת לארי בירד ונייט ארצ'יבלד שריווחו את הגנת הקבוצה היריבה. בסדרת הגמר של עונת , בעונתו הרביעית בליגה, קלע מקסוול 17.7 נקודות והוריד 9.5 ריבאונדים בממוצע למשחק והוביל את קבוצתו לניצחון על יוסטון רוקטס בתוצאה 4-2. בסיום הסדרה זכה מקסוול בתואר ה-MVP של סדרת הגמר על אף ששיחק בקבוצה עם כוכבים כמו בירד, ארצ'יבלד, רוברט פאריש וקווין מקהייל. למקסוול היה חלק חשוב גם באליפות השנייה בה זכה עם הסלטיקס בעונת , כשקלע 24 נקודות, אסף 8 ריבאונדים וחילק 8 אסיסטים במשחק השביעי והמכריע בו ניצחה קבוצתו את לוס אנג'לס לייקרס.

ב-6 בספטמבר 1985 הועבר מקסוול בטרייד ללוס אנג'לס קליפרס עבור הסנטר ביל וולטון. הוא שיחק במשך עונה וחצי בקליפרס לפני שנשלח ליוסטון רוקטס עבור שתי בחירות דראפט. לאחר עונה וחצי ביוסטון, בסוף עונת , הודיע על פרישה ממשחק פעיל.

ב-15 בדצמבר 2003 תלו הסלטיקס את גופייתו של מקסוול עם המספר 31 על תקרת אולמם הביתי, הטי די גארדן, כהוקרה על תרומתו למועדון. כיום משמש מקסוול כשדרן רדיו מקומי בבוסטון המשדר את משחקי הסלטיקס.

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:פרשני כדורסל אמריקאים
קטגוריה:כדורסלני בוסטון סלטיקס
קטגוריה:כדורסלני לוס אנג'לס קליפרס
קטגוריה:כדורסלני יוסטון רוקטס
קטגוריה:זוכי פרס ה-MVP של סדרת הגמר ב-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ב-NBA שגופייתם הופרשה
קטגוריה:בחירות דראפט של בוסטון סלטיקס
קטגוריה:קרוליינה הצפונית: כדורסלנים
קטגוריה:בוגרי אוניברסיטת קרוליינה הצפונית
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1955
עין-חתול אדמדם

**עין-חתול אדמדם** (שם מדעי: *Telescopus dhara*) הוא מין של נחש תת-ארסי ממשפחת הזעמניים. צבעו אדמדמם, תפוצתו בישראל היא באזור הנגב, הערבה, בקעת ים המלח ולאורך בקעת הירדן עד הגלבוע.
## מאפיינים
גודלו בינוני, אורכו עד 130 ס"מ, כולל הזנב שאורכו כשישית מאורך הגוף.. משקלו לרוב עד 150 גרם. ראשו רחב מהצוואר ותפוח באזור הרקה. עיניו גדולות, בולטות וצהובות ואישוניהן מאונכים. צבעו חום אדמדם, והוא מכוסה כתמים בהירים דמויי אוכפים, שגבולותיהם מטושטשים קצת. דגם צבעים זה יש בו כדי להזכיר את צבעי האפעה המגוון, שהוא ארסי ומסוכן.

ניזון מציפורים קטנות ולטאות. צד את טרפו בעיקר בלילה. לשם צייד הנחש נוהג לטפס על עצים ושיחים או לחפש טרף במחילות ומתחת לאבנים. פעיל בעיקר בשעות הלילה.

תפוצתו לרוחב יבשת אפריקה: ממאוריטניה עד סומליה וצפונה למצרים, וכן בדרום מערב אסיה: בסיני ובישראל. בארץ מוגבלת תפוצתו למקומות חיות מדבריים ובייחוד לנאות מדבר. הוא שוכן בנגב, בכיכר ים המלח ומגיע בצפון עד לגלבוע ואולי אף לעמק הירדן.

## גלריה

קובץ:Telescopus dhara dhara 322869800.jpg
קובץ:Telescopus dhara dhara 322869802.jpg
קובץ:Telescopus dhara dhara 322869823.jpg
קובץ:Telescopus dhara dhara 322869825.jpg
קובץ:Cat Snake.jpg


## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 182-184

## קישורים חיצוניים

## הערות שוליים

קטגוריה:טקסונים שתוארו בידי פטר פורסקל
קטגוריה:נחשים תת-ארסיים
קטגוריה:ארץ ישראל: נחשים תת-ארסיים
קטגוריה:זעמניים
קטגוריה:בעלי חיים שתוארו ב-1775
עין-חתול אפור

**עין-חתול אפור** (שם מדעי: *Telescopus hoogstraali*) הוא נחש תת-ארסי נדיר יחסית, אנדמי לישראל ומצרים. אורכו המרבי עד 100 ס"מ. הזנב קצר ואורכו כשביעית מהאורך הכללי של הנחש. משקלו עד 50 גרם. 
## מאפיינים
פרטים צעירים דומים בהופעתם הכללית לעין-חתול חברבר, אך הבוגרים והמתבגרים שונים ממנו בצבעיהם: גופם ונחונם אפורים, הצד העליון של הראש והעורף שחור. על הגב עוברים פסי רוחב צרים וכהים, דמויי חצי טבעת, הפסים אינם ניכרים בגחון. פסי הרוחב של הצעירים כהים ובולטים, אך עם הגיל הם דוהים, ואצל נחשים גדולים וזקנים הם נעלמים כמעט כליל. 

תפוצתו מוגבלת למרכז הנגב ולדרומו, ולסיני. תואר לראשונה בשנת, 1956 על פי פרטים שנאספו באזור סנטה קתרינה. כשאר בני סוגו הוא נחש לילי. ביום הוא חבוי תחת אבנים ושאר עצמים, לרוב בשטחים צחיחים. אוכל בשבי לטאות ועכברים ועשוי לטרוף את בני מינו הכלואים יחד עמו.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 177-178

## קישורים חיצוניים

## הערות שוליים

קטגוריה:בעלי חיים שתוארו ב-1956
קטגוריה:טקסונים שתוארו בידי קרל פטרסון שמידט
קטגוריה:ארץ ישראל: נחשים תת-ארסיים
קטגוריה:נחשים תת-ארסיים
קטגוריה:זעמניים
גמר ליגת האלופות 2015

**גמר ליגת האלופות 2015** התקיים באצטדיון האולימפי בברלין שבגרמניה ב-6 ביוני 2015, ובו נקבע שזוכת ליגת האלופות לעונת 2014/2015 היא ברצלונה שניצחה את יובנטוס 1-3.

היה זה גמר ליגת האלופות השמיני בו השתתפה ברצלונה, וכן החמישי בו זכתה בתואר, לאחר שלא הצליחה להעפיל אליו מאז 2011. הסגנית, יובנטוס, העפילה לגמר לראשונה מאז 2003.

ברצלונה הובילה במשחק 1-0 על יובנטוס משערו של רקיטיץ' בדקה הרביעית, במחצית השנייה שער של אלברו מוראטה השווה ל-1-1. בדקה ה-68 לואיס סוארס העלה את ברצלונה ליתרון 2-1, עמוק בתוספת הזמן שער של ניימאר קבע את תוצאת המשחק 3-1.

## הדרך לגמר
### ברצלונה
ברצלונה הוגרלה לבית ו', יחד עם פריז סן-ז'רמן, אייאקס אמסטרדם ואפואל ניקוסיה. במשחק הראשון ניצחה 1-0 את אפואל ניקוסיה, לאחר מכן הפסידה 3-2 לפריז סן-ז'רמן, וניצחה את יתר משחקיה.

בשמינית הגמר הוגרלה נגד מנצ'סטר סיטי, בחוץ ניצחה 2-1, ובקאמפ נואו שוב ניצחה 1-0. ברבע הגמר פגשה שוב את פריז סן-ז'רמן. בפריז ברצלונה ניצחה 3-1, ובגומלין ניצחה 2-0 מצמד של ניימאר. בחצי הגמר פגשה את באיירן מינכן הגרמנית, בבית ניצחה 3-0 ובמינכן הפסידה 3-2 אך עלתה לגמר לאחר 5:3 בסיכום שני המשחקים.

### יובנטוס
בהגרלת הבתים שובצה יובנטוס בבית א', יחד עם אתלטיקו מדריד, אולימפיאקוס ומאלמה. בפתיחת שלב הבתים ניצחה 2-0 את מאלמה, ולאחר מכן הפסידה לאתלטיקו מדריד ואולימפיאקוס, בסיבוב השני ניצחה את מאלמו ואולימפיאקוס, וסיימה בתיקו נגד אתלטיקו מדריד.

בשמינית הגמר הוגרלה לשחק נגד בורוסיה דורטמונד, במשחק הראשון בטורינו ניצחה 2-1, ובמפגש השני ניצחה שוב בתוצאה 3-0. ברבע הגמר פגשה את מונקו, במשחק הראשון ניצחה 1-0, ובשני סיימה בתיקו 0-0 בצרפת. בחצי הגמר פגשה את אלופת אירופה ריאל מדריד, במשחק הראשון ניצחה 2-1, בגומלין בסנטיאגו ברנבאו סיימה בתיקו 1-1 ועלתה לגמר.

## סיכום המשחק

### הרכבי הקבוצות

### סטטיסטיקות

## קישורים חיצוניים

2015
קטגוריה:תחרויות כדורגל ב-2015
קטגוריה:ברצלונה (כדורגל)
קטגוריה:יובנטוס
קטגוריה:תחרויות כדורגל בגרמניה
קטגוריה:ברלין: תחרויות ספורט
קטגוריה:2015 בגרמניה
אן באנון

**אן באנון** (שם עט של **אן ולדי**, נולדה ב-15 בספטמבר 1932) היא סופרת אמריקאית. בין השנים 1957 ו-1962 חיברה שישה רומנים של ספרות זולה לסבית בסדרה שנקראה לימים *The Beebo Brinker Chronicles*, שזכתה להשפעה רבה ונותרה אהודה במשך עשורים.

באנון החליטה לכתוב את הרומן הראשון כשהייתה עקרת בית צעירה שהתמודדה עם נטייתה המינית. גיבורת הסדרה, ביבו ברינקר, הפכה לסמל לארכיטיפ הלסבי "בוצ'ית". רוב הדמויות שיצרה שיקפו אנשים שהכירה. על אף חינוכה המסורתי והיותה נשואה לגבר, ברומנים שכתבה דחתה את מוסכמות הרומן הרומנטי ואף את מוסכמות הייצוג הלסבי, ותיארה מערכות יחסים חד-מיניות מורכבות.

באנון לא הייתה מודעת להשפעתם הרבה של ספריה על עיצוב הזהות הלסבית, ואף ההומוסקסואלית. היא חדלה מכתיבה בשנת 1962. לימים, השלימה תואר דוקטור בבלשנות ונשארה באקדמיה.

לאחר 27 שנים של נישואים קשים, נפרדה מבעלה בשנות ה-80 של המאה ה-20. אז יצאו ספריה לאור מחדש, ובאנון נדהמה לגלות מה הייתה השפעתם על החברה. הספרים נלמדים בתוכניות לימודי נשים ולימודי להט"ב, בעיקר בארצות הברית, ובאנון זכתה במספר פרסים על היותה חלוצה של ספרות הומו-לסבית. החוקר כריסטופר נילון הגדירה את יצירתה כ"התיאור הראשון במעלה בבדיון של חיים לסביים בארצות הברית בשנות החמישים והששים".

## קישורים חיצוניים

* 

## הערות שוליים

קטגוריה:סופרות אמריקאיות הידועות בשם עט
קטגוריה:סופרות אמריקאיות
קטגוריה:סופרים אמריקאים
קטגוריה:בלשניות ולשונאיות אמריקאיות
קטגוריה:בלשנים ולשונאים אמריקאים
קטגוריה:בוגרות אוניברסיטת אילינוי באורבנה-שמפיין
קטגוריה:בוגרי אוניברסיטת אילינוי באורבנה-שמפיין
קטגוריה:בוגרי אוניברסיטת המדינה של קליפורניה בסקרמנטו
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:אמריקאיות שנולדו ב-1932
קטגוריה:אמריקאים שנולדו ב-1932
רוואן בלנצ'ארד

**רוואן בלנצ'ארד** (באנגלית: **Rowan Blanchard**; נולדה ב-14 באוקטובר 2001) היא שחקנית קולנוע וטלוויזיה אמריקאית. הידועה בעיקר בשל גילום דמותה של רבקה וילסון בסרט "ספיי קידס 4: כל הזמן שבעולם", דמותה של ריילי בסדרה של ערוץ דיסני, "העולם של ריילי", ואת דמותה של קליאו בסרט של ערוץ דיסני "שקוף שזאת אחותי", גילמה את דמותה של ג'קי בסיטקום "הגולדברגים", ומשחקת בסדרה "רכבת הקרח".

## ביוגרפיה
בלנצ'ארד נולדה בקליפורניה שבארצות הברית למשפחה ממוצא אנגלי, דני, שוודי, ארמני, סורי, לבנוני וערבי-מרוקאי. הוריה הם אליזבת ומארק בלנצ'רד-בלבול, שניהם מדריכי יוגה. לה שני אחים קטנים.

בלנצ'ארד נקראה על שם דמות מתוך הספר "The Witching Hour" מאת אן רייס.

## קריירה
תפקידה הראשון של רוואן היה בגיל חמש בסרט "תוכנית גיבוי" בתור בתה של מונה. שנה לאחר מכן רואן קיבלה תפקיד בתוכנית "רובוט ריקוד לוט" שמשודרת בערוץ דיסני ג'וניור. בשנת 2011 רואן שיחקה בסרט "ספיי קידס 4 כל הזמן שבעולם", בשנת 2013 לוהקה רואן לתוכנית "העולם של ריילי" סדרת המשך לתוכנית "ילד פוגש עולם", רואן שיחקה את ריילי מתיוס הבת של קורי וטופנגה מתיוס (כוכבי "ילד פוגש עולם"), התוכנית שודרה בערוץ דיסני. הסדרה הסתיימה בשני בפברואר 2017 לאחר שלוש עונות. רואן שיחקה תפקיד אורח בסדרה "תמיד ביחד" בתור לוקאס וריילי בפרק "הבריחה בהלוואין". בשנת 2015 שיחקה בסרט "שקוף זאת אחותי" בתפקיד קליאו.

ב-2016 רואן שיחקה בסרט "קמט בזמן" בתפקיד ורוניקה ריילי.

בשנים 2017–2018 (בעונות 4–5) שיחקה בסדרה "הגולדרברגים" בתור ג'קי, החברה של אדם, אולם בעונה השישית הוחלפה בשחקנית אלקסיס ג' זול.

בספטמבר 2017 בלנצ'ארד הכריזה כי תוציא ספר בשם "Still Here".

היא הייתה בין הדוגמניות הראשיות של אמריקן איגל.

שיחקה בסדרת הטלוויזיה "רכבת הקרח" בעונתה הראשונה בתפקיד אורח, והחל מהעונה השנייה משחקת בתפקיד מרכזי קבוע.

## חיים אישיים
ממוזער|רואן בלנשרד, 2017
בסדרת ציוצים בטוויטר בינואר 2016, היא ציינה כי למרות שיצאה רק עם גברים בעברה היא פתוחה לכל המגדרים והיא מגדירה את עצמה כקוויר.

רוואן בלנצ'ארד פועלת חברתית בנושאים כמו פמיניזם, זכויות האדם, ופיקוח על הנשק בארצות הברית.

באפריל 2018 יצאה במחאה נגד מדינת ישראל כשפרסמה פוסט באינסטגרם עם תמונתה של עהאד תמימי אוחזת בדגל הפלסטיני, ובלנצ'רד כתבה שלדעתה צריך להפסיק את הרצח הבלתי-מוצדק שנעשה בפלסטין ושצריך לתת לעזתים המסכנים לשוב לביתם בארץ שנלקחה מהם. לאחר מכן במאי 2018 יצאה בשנית במחאה נגד ישראל כשפרסמה פוסט נוסף באינסטגרם בעד הצעירה הפלסטינית עהאד תמימי ועם תמונתה של תמימי, לצד ציטוט על כך שבעזה נעשה רצח עם ורמזה על הכוחות הכובשים הישראליים.

## פילמוגרפיה
### סרטים

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:ערוץ דיסני: שחקנים ומנחים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:דוגמנים אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:אמריקאים ממוצא סורי
קטגוריה:אמריקאים ממוצא לבנוני
קטגוריה:אמריקאים ממוצא ארמני
קטגוריה:שחקנים להט"בים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
קוצ'ינוארבו-ג'ימה

**קוצ'ינוארבו-ג'ימה** (ביפנית: **口永良部島**) הוא אי השייך לאיי אוסומי (大隅諸島), קבוצת איים המהווה את החלק הצפוני של קבוצת האיים איי סצונן (薩南諸島) השייכים למחוז קגושימה בדרום יפן ומהווים מצדם את החלק הצפוני של איי ריוקיו. שטח האי 38.04 קילומטרים רבועים, ומתגוררים בו, נכון למאי 2015, 137 תושבים. לאי ניתן להגיע בספינה בלבד, כיוון שאין בו שדה תעופה. בינו לבין האי יקושימה, השוכן כ-15 קילומטרים מזרחית לו, יש שירות מעבורות סדיר. זמן ההפלגה כשעה. התושבים מתפרנסים מדיג, חקלאות, ותיירות עונתית. כל האי שוכן בתחומי הפארק הלאומי קירישימה-יאקו.

## גאוגרפיה
קוצ'ינוארבו-ג'ימה שוכן כ-130 קילומטרים דרומית לקגושימה. מקור האי געשי. שטח האי 38.04 קילומטרים רבועים, אורכו המרבי 12 קילומטרים ורוחבו המרבי 5 קילומטרים. הפסגות הגבוהות ביותר באי הן פורודאקה (古岳), שגובהה 657 מטרים מעל פני הים, ושינדאקה (新岳), שגובהה 640 מטרים מעל פני הים. יש באי כמה מעיינות חמים.

צורתו המוארכת של האי היא תוצאה של מיזוג של כמה הרי געש שכבתיים (מדרום לצפון): פורודאקה, שינדאקה ונויקה, תוך יצירת חרוט מורכב שכיוונו מקביל לכיוון שרשרת איי ריוקיו שהוא חלק ממנה. שינדאקה הוא החרוט הצעיר ביותר ונוצר לאחר שצדו הצפון מערבי של הר פורודאקה נפרץ כתוצאה מהתפוצצות. כל ההתפרצויות המתועדות התחוללו בשינדאקה, שהגדולה בהן הייתה ב-24 בדצמבר 1933, כאשר כמה אנשים נהרגו כשלבה קברה כמה כפרים. ב-1980, הופיעו כמה לועות לאורך בקע שכיוונו צפון-דרום על המדרון מזרחית לשינדאקה. שינדקה התפרץ שוב ב-4 באוגוסט 2014, תוך יצירת זרם פירוקלסטי, אבל בהתפרצות זו לא היו נפגעים. הלוע הראשי התפרץ שוב בשעה 10:00 לפי שעון יפן ב-29 במאי 2015, תוך יצירת זרם פירוקלסטי שהגיע לחוף ועמוד התפרצות שהגיע לגובה של 9 קילומטרים. לא היו נפגעים וכל 137 התושבים פונו לאי יקושימה הסמוך.

אקלים האי הוא סובטרופי, כשעונת הגשמים היא בין מאי לספטמבר.

## היסטוריה
בתקופת אדו, נשלט קוצ'ינוארבו-ג'ימה על ידי בית שימאזו מהאן סצומה ונחשב כחלק מהמחוז ההיסטורי אוסומי בדרום קיושו. בעקבות רסטורציית מייג'י, הוא הוגדר ככפר קוצ'ינוארבו, שכלל חלק מיקושימה. כיום הוא חלק מהעיירה יקושימה.

קוצ'ינוארבו-ג'ימה הוא המקום שבו אבדו עקבותיו של המשורר האמריקני קרייג ארנולד (Craig Arnold), שעה שטייל בגפו בהר הגעש באפריל 2009, כשערך מחקר על הרי געש.

## ראו גם
* שינמואדאקה

## קישורים חיצוניים

* 
* Kuchinoerabujima תמונות והסברים מאתר Global Volcanism Program
* 
* Kuchinoerabu-jima volcano מאתר www.VolcanoDiscovery.com

## הערות שוליים
ימין|ממוזער|250px|תצפית מהיישוב מוטומורה על הרי הגעש הפעילים של קוצ'ינוארבו-ג'ימה

קטגוריה:יפן: הרי געש
קטגוריה:יפן: איים
קטגוריה:קיושו
נחשיל חד-ראש

**נַחֲשִׁיל חַד-רֹאשׁ** (שם מדעי: *Letheobia simoni*) הוא מין של נחש ממשפחת הנחשיליים, והוא אנדמי למזרח התיכון. הוא אינו מסוכן לבני האדם. כהתגונות הוא מפריש נוזל לבן מצחין מפתח הביב.

## מאפיינים
הוא חי באזורי אקלים ים תיכוני מתחת לאדמה. אזורי המחיה שלו הם בישראל, סוריה וירדן, כשעיקר אזור המחיה שלו הוא אזור חיפה. עם זאת, במאי 2023 נצפה פרט של נחשיל חד-ראש בשמורת ערבות יריחו שבדרום בקעת הירדן.

הוא מגיע לאורך של 20 סנטימטר וצבעו ורדרד. על ראשו חוד קטן אשר מסייע לנחש להתחפר באדמה. הוא מבלה את רוב זמנו תחת מחסות או בקני נמלים. הוא פעיל לילה.

## מזון
הנחשיל ניזון בעיקר מחרקים כמו טרמיטים ונמלים בגלגוליהם השונים.

## רבייה
באביב הנקבה מטילה ביצים מעטות שמהן בוקעים הצעירים.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022, , עמ' 144–145

## קישורים חיצוניים

## הערות שוליים

קטגוריה:טקסונים שתוארו בידי אוסקר בטגר
קטגוריה:ארץ ישראל: נחשים שאינם ארסיים
קטגוריה:נחשיליים
קטגוריה:בעלי חיים שתוארו ב-1879
הנרי שלטון

**הנרי יו שלטון** (באנגלית: **Henry Hugh Shelton**; נולד ב-2 בינואר 1942) הוא גנרל אמריקאי יוצא הכוחות המיוחדים אשר שימש כיושב ראש המטות המשולבים של הכוחות המזוינים של ארצות הברית.

## ביוגרפיה
שלטון נולד וגדל בעיירה טורבורו שבמדינת קרוליינה הצפונית. הוא בוגר אוניברסיטת המדינה של קרוליינה הצפונית. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם. עם סיום לימודיו התגייס לצבא ארצות ועבר הכשרה כלוחם, קורס קציני חי"ר והסמכה כצנחן. שלטון השלים את קורס הסיירים ואת מסלול ההכשרה של הכוחות המיוחדים של צבא ארצות הברית ולחם במלחמת וייטנאם. הוא השלים שני סבבי שירות בווייטנאם כקצין בקבוצת הכוחות המיוחדים ה-5 ובחטיבת הצנחנים ה-173. במהלך לחימתו נפצע ברגלו ממלכודת שהוטמה על ידי הוייטקונג ועוטר בכוכב הארד עם סימון אומץ לב על פעילותו בהדיפת כוחות האויב. בהמשך פיקד על הגדוד השלישי ברגימנט החי"ר ה-60 וכקצין המבצעים של הדיוויזיה ה-9. בתפקידו הבא פיקד על החטיבה ה-1 בדיוויזיה המוטסת ה-82 שבסיסה בפורט בראג.

לאחר מכן שירת כראש המטה של הדיוויזיה ההררית ה-10. לאחר תפקיד מטה באגף המבצעים של המטות המשולבים שימש שלטון כעוזר מפקד הדיוויזיה המוטסת ה-101 ולחם במלחמת המפרץ. לאחר מכן פיקד על הדיוויזיה המוטסת ה-82. בשנת 1993 שימש כמפקד הקורפוס המוטס ה-18 ולאחר מכן פיקד על כוח המשלוח להאיטי. בשנת 1996 שימש כמפקד פיקוד המבצעים המיוחדים של המטות המשולבים. בשנת 1997 מונה לתפקיד יושב ראש המטות המשולבים של הכוחות המזוינים של ארצות הברית. שלטון פיקד על המטות המשולבים במהלך מלחמת קוסובו ופיגועי 11 בספטמבר. באוקטובר 2001 פרש לגמלאות.

## קישורים חיצוניים

[ימין|ממוזער|200px|הגנרל שלטון מתכונן ל[צניחה לכבוד הפלישה לנורמנדי בשנת 1994]]
* .

## הערות שוליים

קטגוריה:אמריקאים ילידי קרוליינה הצפונית
קטגוריה:בוגרי אוניברסיטת המדינה של קרוליינה הצפונית
קטגוריה:יושבי ראש המטות המשולבים
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי לב הארגמן
קטגוריה:מפקדי פיקוד המבצעים המיוחדים
קטגוריה:אנשי הכוחות המזוינים של ארצות הברית במלחמת וייטנאם
קטגוריה:הכוחות המיוחדים של צבא ארצות הברית
קטגוריה:מפקדי הדיוויזיה המוטסת ה-82
קטגוריה:מפקדי הקורפוס המוטס ה-18
קטגוריה:בוגרי אוניברסיטת אובורן
קטגוריה:מלחמת המפרץ: אישים
קטגוריה:אמריקאים שנולדו ב-1942
עקומת דרקון

ממוזער|250px|הדמיון העצמי שבין עקומת הדרקון למרכיביה

**עקומת דרקון** היא פרקטל הדומה בצורתו לדרקון, אשר מורכב מעותקים מוקטנים של עצמו.

## בנייה של עקומת דרקון
ממוזער|250px|בנייה של עקומת דרקון
שמאל|ממוזער|250px|בנייה של עקומת דרקון על ידי קיפול רצועת נייר.

בניית עקומת הדרקון מתחילה בקטע ישר. את הקטע הזה מחליפים בשני קווים היוצאים מנקודה אחת בזווית ישרה ומסתיימים בקצוות של הקטע המקורי. בשלב השני מחליפים כל אחד מהקווים בשני קווים אחרים עם זווית ישרה ביניהם וביחס מתחלף של 45 מעלות לימין ולשמאל. חוזרים על פעולה זו שוב ושוב.

את עקומת הדרקון ניתן ליצור גם על ידי קיפול רצועות נייר לחצי שוב ושוב באותו הכיוון.

## החוקיות שעומדת מאחורי עקומת הדרקון
מעקב אחרי עקומת דרקון מקצה אחד לשני חושף סדרה של פניות ישרות זווית לימין ולשמאל. ניתן לראות בסדרות אלו חוקיות על פי מספר החזרות שבהם השתמשו ליצירת העקומה (פניה לימין מסומנת באות R ופניה לשמאל באות L):
* חזרה אחת - R
* שתי חזרות - **R** R **L**
* שלוש חזרות - **R** R **L** R **R** L **L**
* ארבע חזרות - **R** R **L** R **R** L **L** R **R** R **L** L **R** L **L**

דבר זה מרמז על התבנית הבאה: כל חזרה נוצרת על ידי חיבור של החזרה הקודמת עם R ועותק נוסף של עצמה, אשר נכתב בסדר הפוך וכל אות מוחלפת לשנייה.

## ראו גם
* פלקסגון

## קישורים חיצוניים

* Doodling in Math Class: DRAGONS  – סרטון הסבר של Vi Hart על עקומת דרקון  
* Wrong Turn on the Dragon - Numberphile - הסבר של Don Knuth על עקומת דרקון  
* 

קטגוריה:פרקטלים
קטגוריה:שעשועי מתמטיקה
קן רוזוול

**קנת' רוברט "קן" רוזוול** (באנגלית: **Kenneth Robert ("Ken") Rosewall**; 2 בנובמבר 1934) הוא טניסאי עבר אוסטרלי. אחד הטניסאים הבולטים בעולם במשחקי זוגות בשנות ה-40 שחזר להשתתף בתחרויות לא מקצוענים בשנות ה-60 וה-70, כשלזכותו 18 זכיות בטורנירי גראנד סלאם מהן 8 זכיות יחיד.

## קריירה ספורטיבית
קן רוזוול נולד בפרבר של סידני, אביו היה סוחר. הוא החל לשחק טניס בגיל 3. בגיל תשע הוא זכה בתחרות לילדים עד גיל 14. בגיל 14 זכה באליפות אוסטרליה לנוער. בגיל 15 החל לשחק בתחרויות בוגרים ובשנת 1952 הגיע לרבע הגמר באליפות ארצות הברית הפתוחה. בגיל 18 הוא זכה באליפות אוסטרליה הפתוחה ובאליפות צרפת הפתוחה. לצד הצלחה בתחרויות יחידים הצליח גם בתחרויות זוגות ביחד עם לו הוד.

במשחקי גביע דייוויס קן רוזוול היה שחקן חשוב בנבחרת ארצו. במהלך הקריירה הוא זכה בגביע 3 פעמים ופעם אחת זכה במקום השני.

בשנת 1956 קן רוזוול הסכים לעבור לטניס מקצועי. גם פה הוא זכה להצלחות רבות כאשר התמודד נגד פרנק סג'מן, לו הוד, רוד לייבר, טוני טרברט וכוכבים נוספים.

בשנת 1968 רוזוול, כמו שחקני טניס מקצוענים אחרים היה יכול לחזור להשתתף בתחרויות גראנד סלאם. בשנים 1968–1971 רוזוול זכה במספר תחרויות. בשנת 1974 הוא הגיע למשחק הגמר באליפות וימבלדון והייתה לו תמיכה גדולה מהקהל שציפה שהוא יצליח לזכות בתואר. אך הוא הפסיד לג'ימי קונורס שהיה בן 18 בלבד.

במהלך השנים 1963 -1976 הוא שיחק נגד רוד לייבר במספר תחרויות. הסיכום של המפגשים היה 64–80 לטובת לייבר.

יריב נוסף של רוזוול במהלך שנים רבות היה פנצ'ו גונסאלס. הסיכום של המפגשים היה 75–107 לטובת גונסאלס.

בשנת 1980 הוא נכלל באולם התהילה של הטניס. בשנת 1979 הוא התקבל למסדר אוסטרליה.

### גמרי גראנד סלאם
#### יחידים

#### זוגות גברים

#### זוגות מעורבים

## קישורים חיצוניים

* 

קטגוריה:טניסאים אוסטרלים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:אוסטרלים שנולדו ב-1934
התקופה הוורודה של פיקאסו

**התקופה הוורודה** (1904–1906), מכונה גם לעיתים **תקופת הו[[ורד]]** (Rose Period), הייתה תקופה בחייו של האמן פבלו פיקאסו, שהשפיעה רבות בפיתוח האמנות המודרנית.
ממוזער|Acrobate à la Boule – "אקרובט על כדור", 1905
התקופה החלה בשנת 1904 בה ישב באזור מונמארטר שבצרפת, בבניין שנקרא לה בטו-לאוואר - "סירת המכבסה" (Le Bateau-Lavoir) אשר היווה את מרכז האמנות של פריז ומוקד חיי הבוהמה. ציוריו מתקופה זו מתארים נושאים נעימים יותר כגון עליזות ושמחה תוך שימוש בצבעים חמים כגון צבעי אדום, כתום, ורוד וצבעי אדמה. וזאת לאחר התקופה הכחולה בה תיאר בדידות וייאוש קודרים בגווני כחול.
בציורים שילב ליצנים, ודמויות קרקס כגון אקרובט וסוסים.

תקופה זו הושפעה ממערכת היחסים של פיקאסו עם פרננדה אוליבר, דוגמנית מודל צעירה. במסגרת זו ביטא את רגשותיו העזים אליה בציוריו האומנותיים.

התקופה מסמנת את תחילת התנסותו של האמן בפרימיטיביזם בהשפעת האומנות האפריקאית מה שעתיד להוביל לשנת 1907 לתקופה האפריקאית של פיקאסו.

## פרשנות
דמויות הליצנים מיוצגים בניגודיות. מחד בתרבות מייצגים את עולם השמחה, החיים והיצירה. מאידך מוצגים ביצירות כעצובים ובודדים, נדרשים לנדוד ממקום למקום ושייכים למעמד חברתי נמוך.

הם אינם מוצגים בזוהר באוהל הקרקס אלא מאחורי הקלעים לצד משפחתם. לרוב הם מביטים לחלל ריק ומשרים אווירת ניכור ומלנכוליה. הדמויות אומנם קרובות זו לזו, אך אין ביניהן קשר, כל אחת מבודדת מחברתה או מהצופה.

חוקרי אמנות רבים רואים בליצן הלבוש בבגדים משובצים סמל לדמותו של פיקאסו ולחייו של האמן.

## ראו גם
* התקופה הכחולה של פיקאסו

קטגוריה:ערכים שבהם תבנית בריטניקה אינה מתאימה
קטגוריה:פבלו פיקאסו
קטגוריה:אמנות
מדברית פסים

**מִדְבָּרִית פַּסִּים** (שם מדעי: *Mesalina olivieri*) היא מין של לטאה קטנה מהסוג מדברית. היא דומה בצורתה ובצבעיה למדברית העינונית. היא מגיעה לאורך של 18 ס"מ עם אורך זנב של עד 12 ס"מ. משקלה מגיע לרוב עד 4 גרם. הצבע הבסיסי אפרפר, ירקרק זיתני או בז' צהבהב, על הגב נמשכים פסי אורך חומים או צהבהבים, ומכאן שמה. הפסים של הצעירים ברורים וצבעם חום וצהוב לסירוגין. הפסים של הבוגרים מובהקים פחות ולעיתים מטושטשים.

תפוצתה מוגבלת לצפון אפריקה, לסיני ולישראל. היא מאכלסת קרקעות קלות וחולות עצורים ומכוסי צומח, וכן מישורי טרשים. בארץ היא שוכנת בין חולות החוף דרומית ליפו, בנגב ובערבה. בכמה אזורים היא חולקת את תפוצתה עם המדברית העינונית. באזורי המפגש והחפיפה שבין שני המינים של המדברית נמצאת מדברית הפסים בערוצי הלס שבין הגבעות, והמדברית העינונית על הגבעות הטרשיות.

## רבייה
עונת החיזור באביב. הנקבה מטילה בקיץ 2-4ביצים פעם או פעמים בשנה. הצעירים בוקעים אחרי 5-7 שבועות ואורכם 5 סנטימטרים. רק מעטים מגיעים לבגרות.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 113-114

## קישורים חיצוניים

## הערות שוליים

קטגוריה:טקסונים שתוארו בידי ז'אן ויקטור אודואן
קטגוריה:ארץ ישראל: לטאיים
קטגוריה:בעלי חיים במדבריות המזרח התיכון
קטגוריה:לטאיים
קטגוריה:בעלי חיים שתוארו ב-1829
קטגוריה:לוב: זוחלים
קטגוריה:הסהרה: בעלי חיים
זעמן סיני

**זַעֲמַן סִינַי** (שם מדעי: *Platyceps sinai*) הוא מין של נחש מסוג זעמן שאנדמי לנגב, סיני ודרום ירדן. בישראל הוא מצוי במדבר יהודה, דרום הנגב, הערבה והרי אילת. מאופיין בגוף מאורך עם טבעות שחורות וצהובות לסירוגין. הוא דומה למין זעמן יפהפה. בעבר הוא היה בסוג זעמן, אך הועבר לסוג Platyceps (אין שם עברי).

נחש דק המגיע לאורך 60 סנטימטרים. נחשב לאחד הנחשים הנדירים והיפים בישראל. מאכלס בתי גידול מצוקיים מדבריים, בעל יכולת טיפוס מצוינת על קירות ומצוקים. ניזון מלטאות ופרוקי רגליים, אינו ארסי ואינו מסוכן כלל לאדם.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 169-170

## קישורים חיצוניים

## הערות שוליים

קטגוריה:זעמניים
קטגוריה:ארץ ישראל: נחשים שאינם ארסיים
קטגוריה:בעלי חיים בסכנת היעלמות מארץ ישראל
קטגוריה:בעלי חיים שתוארו ב-1956
מלון ניו אימפריאל

[ממוזער|טקסט=חזית המלון לאחר מלחמת ששת הימים, משה מרלין לוין, אוסף מיתר, הספרייה הלאומית|חזית המלון לאחר [מלחמת ששת הימים, משה מרלין לוין, אוסף מיתר, הספרייה הלאומית]]
**מלון אימפריאל** הוא בית מלון, הממוקם בכיכר עומר אבן אל ח'טאב שליד שער יפו שבעיר העתיקה של ירושלים. בשנים הראשונות לאחר הקמתו היה מהמפוארים והמשוכללים במלונות ירושלים.

## ההיסטוריה של המלון
מלון אימפריאל הוקם בין השנים 1884–1887 בשם "גרנד ניו הוטל" על ידי הכנסייה היוונית אורתודוקסית. המלון הוקם בכיכר עומר אבן אל ח'טאב שבצידו הפנימי של שער יפו בירושלים העתיקה. לאחר מספר שנים קשות השכירה הכנסייה את המלון למשפחה ערבית-נוצרית בשם מוּרקוּס, וזו הביאה לשגשוגו של המלון ולהפיכתו למלון מבוקש המומלץ על ידי מטיילים וסוכני נסיעות. תחילה נבנה המלון בקומה אחת, אך לאור הצלחתו נבנתה קומה שנייה ב-1897, וקומה שלישית ב-1907. בכך גדל מספר חדריו מ-50 חדרים ל-200, והוכנסו בו שיפורים שהיו חדשניים לשעתם כמו מערכת מים זורמים ותאורת חשמל. בחזית המלון הפונה לכיכר פעלה חנות של המושבה האמריקאית בירושלים שמכרה מוצרים ועבודות יד מתוצרת בני המושבה.

בתחילת המאה ה-20 שימש המלון כמקום מפגש לאנשי השלטון העות'מאני ולהנהגת היישוב היהודי. לאחר כיבוש הבריטי ב-1918 הוחרם המלון, ושימש כבית חולים וכמטבח ציבורי לתושבי ירושלים, כשמפעילי המטבח היו אנשי המושבה האמריקאית.

עם השנים השתנה המלון שם המקום מ"מלון גרנד ניו הוטל" ל"מלון אימפריאל" והוא מנוהל על ידי משפחת אל-דג'אני.

בשנת 2005, נרכש המלון (יחד עם מלון אמדורסקי הסמוך) דרך חברת קש על ידי עמותת עטרת כהנים. בשנת 2016 אישר בית המשפט המחוזי את הרכישה. ערעור כנגד פסק הדין נדחה ביוני 2019.

## ממצאים ארכאולוגיים
בזמן בניית המלון התגלו במקום מספר ממצאים ארכאולוגיים:
* חומה רומית
* אבני דרך רומיות המשויכות ללגיון ה-10
* עמוד רומי ועליו כתובת לכבודו של מרכוס יוליוס מקסימוס

## לקריאה נוספת
* יהושע בן אריה, **עיר בראי תקופה - ירושלים במאה התשע-עשרה העיר העתיקה** (פעילות הבניה של היוונים בעיר־העתיקה וסיכום העדה היוונית), הוצאת יד יצחק בן-צבי, 1979

## קישורים חיצוניים

* מלון גרנד ניו הוטל באתר "נוסטלגיה"
* על ההיסטוריה של המלון באתר המלון
* תמונת המלון מתוך "אוסף אלכסנדר", עמוד 144
* מלון אימפריאל באתר "עכבר העיר" (אורכב)

## הערות שוליים

אימפריאל, מלון
קטגוריה:העיר העתיקה
קטגוריה:אתרי מורשת במחוז ירושלים
קטגוריה:שער יפו